3. Միջուկային անվտանգության վարչության ռեակտորի անվտանգության բաժնի մոդիֆիկացիաների գլխավոր պետական տեսուչի (այսուհետ` Մասնագետ) ներգրավելու մասին

Հիմնական գործառույթների համառոտ նկարագիրը`

1) մասնակցում է ատոմային էներգիայի օգտագործման բնագավառի իրավական ակտերի նախագծերի մշակման աշխատանքներին, անհրաժեշտության դեպքում տալիս է մասնագիտական պարզաբանումներ և հիմնավորումներ․

2) մշակում է կոմիտեի ներքին փաստաթղթերի (հրամանների, հրահանգների, կանոնակարգերի) նախագծեր․

3) մասնակցում է ատոմային էներգիայի օգտագործման բնագավառում գործունեություն իրականացնելու լիցենզիայի ստանալու համար ներկայացված հայտերին կից փաստաթղթերի դիտարկման և բաժնի իրավասությունների մեջ մտնող հարցերով մասնագիտական եզրակացության և լիցենզիաների պայմանների և պահանջների մշակման աշխատանքներին իր գործառույթների շրջանակներում.

4) իրականացնում է ատոմային էներգիայի օգտագործման բնագավառում ՀՀ իրավական ակտերի և տրված լիցենզիաների պայմանների ու պահանջների կատարման վերահսկողություն միջուկային տեղակայանքների կենսական ցիկլի բոլոր փուլերում,

5) իր իրավասության սահմաններում մասնակցում է միջուկային տեղակայանքի միջուկային անվտանգության բարձրացման ու անվտանգ շահագործումն ապահովող միջոցառումների ծրագրերի վերլուծման և գնահատման աշխատանքներին և ներկայացնում է առաջարկներ ,

6) մասնակցում է միջուկային տեղակայանքների անվտանգության եւ անվտանգության համար կարևոր համակարգերի եւ կոմպոնենտների մոդիֆիկացիաների, տեխնիկական որոշումների ներդրման և/կամ իրականացման, համաձայնեցման և շահագործման թույլտվության աշխատանքներին,

7) իրականացնում է միջուկային տեղակայանքների անվտանգության տեսակետից կարեւոր մոդիֆիկացիաների և տեխնիկական որոշումների վերլուծություն, գնահատում եւ մասնագիտական եզրակացության ներկայացում հետեւյալ ուղղություններով.

• ներկայացված փաստաթղթերի ամբողջականությն ստուգում.

• մոդիֆիկացիայի դասակարգման հավաստում.

• մոդիֆիկացիայի իրականացման հիմքերի/պատճառների ամբողջականության ստուգում եւ անվտանգության մակարդակի սպասվելիք բարձրացման գնահատում՝ անվտանգությունը հիմնավորող փաստաթղթերի վերլուծության հիման վրա.

• մոդիֆիկացիայի տեխնիկական պահանջների դիտարկման արդյունքների համակարգում.

• փորձագիտական եզրակացությունների արդյունքների համակարգում.

• նախագծային փաստաթղթերի դիտարկման արդյունքների համակարգում.

• փաստաթղթերի դիտարկման արդյունքների համակարգում.

• մոդիֆիկացվող սարքավորումների գծագրերի, բնութագրերի, գործարանային փորձարկումների արդյունքների վերլուծություն.

• մոդիֆիկացիայի իրականացման որակի ապահովման ծրագրի ստուգում.

• միջուկային տեղակայանքի մոդիֆիկացվող համակարգերի և տարրերի կարգաբերման ու փորձարկման ծրագրերի դիտարկում եւ դիտարկման արդյունքների համակարգում.

• Անվտանգ շահագործումն ապահովող փաստաթղթերում կատարվելիք փոփոխությունների եւ լրամշակումների դիտարկում եւ դիտարկման արդյունքների համակարգում.

• մոդիֆիկացված համակարգերի և տարրերի շահագործման թույլտվության ձեւակերպում.

• իրականացված մոդիֆիկացիայի արդյունքների ամփոփիչ հաշվետվության վերլուծություն եւ գնահատում:

8) իրականացնում է միջուկային տեղակայանքների անվտանգության տեսակետից կարեւոր մոդիֆիկացիաների իրականացման նկատմամբ վերահսկողություն.

9) իր իրավասության սահմաններում մասնակցում է «Միջուկային անվտանգության մասին» կոնվենցիայի պահանջներից բխող ազգային հաշվետվության մշակման աշխատանքներին

10) մասնակցում է ատոմային էներգիայի օգտագործման օբյեկտներում տեղի ունեցած միջադեպերի քննության հաշվետվությունների վերլուծության և գնահատման աշխատանքներին, իսկ անհրաժեշտության դեպքում՝ ՀՀ կառավարության կողմից սահմանված կարգով մասնակցում է լրացուցիչ քննությանը և խախտումների մասին տվյալների բանկի ստեղծմանը․

11) իր իրավասությունների շրջանակներում, անվտանգության կարգավորման նպատակով համագործակցում է միջազգային և օտարերկրյա իրավասու կազմակերպությունների մասնագետների հետ,

12) մասնակցում է Կոմիտեի աշխատանքային խորհրդակցություններին,

13) Առաջարկություն է ներկայացնում ատոմային էներգիայի օգտագործման բնագավառին վերաբերող Հայաստանի Հանրապետության օրենքների, անվտանգության նորմերի և կանոնների, տրված կարգադրագրերի պահանջների խախտումների թույլ տված լիցենզավորված անձանց Հայաստանի Հանրապետության օրենսդրությանը համապատասխան վարչական պատասխանատվության ենթարկելու

14) Կոմիտեի նախագահի կողմից սահմանված կարգով մասնակցում է Մասնագետի գիտելիքների և հմտությունների (այսուհետ՝ կոմպետենցիա) ստուգմանը

15) կատարում է կոմիտեի կարգապահական ներքին կանոնների, հրամանների, կարգադրությունների, անվտանգության տեխնիկայի, ճառագայթային, հրդեհային անվտանգության կանոնների պահանջները․

16) մասնակցում է բաժնի իրավասությունների մեջ մտնող հարցերով առաջարկությունների, տեղեկանքների, հաշվետվությունների, զեկուցագրերի և այլ գրությունների նախապատրաստման աշխատանքներին․

17) միջուկային տեղակայանքներում միջուկային վթարի կամ վթարի սպառնալիքի կամ վթարային վարժանքների դեպքում մասնակցում է կոմիտեի վթարային հակազդման կենտրոնի տեխնոլոգիական խմբի աշխատանքներին

18) կատարում է կոմիտեի որակի կառավարման համակարգի պահանջները և մասնակցում որակի կառավարման համակարգի արդյունավետության վերլուծման և գնահատման աշխատանքներին․

19) մասնակցում է պլանային նախազգուշական վերանորոգումից հետո գործարկման թույլտվության հայտին կից անվտանգության հիմնավորման փաստաթղթերի վերլուծման և գնահատման աշխատանքներին.

20) մասնակցում է շահագործող կազմակերպության կողմից ներկայացվող միջուկային տեղակայանքի անվտանգության վիճակի վերլուծության տարեկան հաշվետվության վերլուծման և գնահատման աշխատանքներին:

21) մասնակցում է միջուկային տեղակայանքների անվտանգության հիմնավորման հաշվետվության վերլուծման և գնահատման աշխատանքներին.

22) մասնակցում է տեսչական ստուգումների ծրագրերի մշակման աշխատանքներին և կատարում է անցկացված տեսչական ստուգումների արդյունքների սահմանված կարգով ձևակերպումը

23) մասնակցում է միջուկային վտանգ ներկայացնող աշխատանքների և փորձարկումների ծրագրերի գնահատման, համաձայնեցման և արդյունքների վերլուծության աշխատանքներին.

24) մասնակցում է անվտանգության տեսակետից կարեւոր համակարգերի վերահսկողության հետ կապված աշխատանքներին

25) վերահսկում է տրված ակտ-կարգադրագրերի, բաժնի իրավասությունների մեջ մտնող հարցերով, պահանջների կատարումը․

26) բաժնի իրավասության շրջանակներում մասնակցում է ԱԷՄԳ-ից և այլ միջազգային կազմակերպություններից ստացված անվտանգության ստանդարտների նախագծերի վերաբերյալ առաջարկությունների պատրաստմանը․

27) մասնակցում է միջուկային տեղակայանքների անվտանգության տեխնիկական հիմնավորման վերլուծությանը և գնահատմանը և առաջարկություններ է ներկայացնում միջուկային անվտանգության հետագա բարձրացման պահանջների մշակման մասին.

28) մասնակցում է միջուկային անվտանգության վիճակի վերաբերյալ ՀՀ Վարչապետին, ՀՀ կառավարություն ներկայացվող հաշվետվությունների մշակման աշխատանքները՝ իր գործառույթների մասով։

Նշված թափուր պաշտոնը զբաղեցնելու համար պահանջվում է`

• ֆիզիկա կամ էներգետիկա կամ էլեկտրատեխնիկա կամ էլեկտրոնիկա կամ ավտոմատացում կամ ռադիոտեխնիկա և կապ մասնագիտությամբ բարձրագույն կրթություն և երեք տարվա մասնագիտական աշխատանքային ստաժ․

• ատոմային էներգիայի օգտագործման բնագավառի ՀՀ օրենսդրության, միջուկային և ռադիոակտիվ նյութերի ֆիզիկական պաշտպանության, շրջակա միջավայրի պաշտպանության, միջուկային և ճառագայթային վթարների հակազդման հարցերով իրավական ակտերի անհրաժեշտ իմացություն․

• ատոմային էներգիայի միջազգային գործակալության անվտանգության ստանդարտների և այլ փաստաթղթերի անհրաժեշտ իմացություն․

• տարբեր իրավիճակներում կողմնորոշվելու ունակություն․

• անգլերեն և ռուսերեն լեզվի ազատ տիրապետում․

• անհրաժեշտ տեղեկատվության տիրապետում․

• համակարգչային և այլ ժամանակակից տեխնիկական միջոցների, MC OFFICE ծրագրային փաթեթի հիմնական ծրագրերի, համացանցի (ինտերնետի), տեղեկատվական հնարավորությունների օգտագործման համապատասխան գիտելիքներ և հմտություններ։